Uigur

Uigur. Oharra: Pluralean, uigurrak (uigurrera: ئۇيغۇر, ) Ekialdeko Asian eta Erdialdeko Asian bizi den talde etniko turkikoa da. Gaur egun uigurrak Txinako Herri Errepublikaren mende dagoen Xinjiang edo Ekialdeko Turkestan eskualde autonomoan bizi dira gehien bat. Uigurren komunitateak daude, baita ere, Erdialdeko Asiako herrialde askotan, batez ere Kazakhstanen, Kirgizistanen eta Uzbekistanen.  

Talde txikiagoak daude Mongolian, Pakistanen, Afganistanen, Errusian eta Txinako Hunan probintziako Taoyuang konderrian, Txinaren hego-erdialdeanEthnic Uygurs in Hunan Live in Harmony with Han Chinese. Bestalde, Txinako hiri handienetan uigurren auzoak daudeChinese Cultural Studies: Ethnography of China: Brief Guide..  

Txinako gobernuak uigurren kontrako eskala handiko errepresio neurri gogorrei ekin zien 2014an,  Xi-Jinping txinatar presidentearen urte horretako bisitaren kontrako protesten ondoren. Mendebaldeko hainbat herrialdek eta hedabidek berretsi dute Txinako agintariak uigurren genozidio bat eramaten ari direla aurrera, metodo hauexen bitartez: atxiloketa masiboak, han etniako txinatar funtzionarioen immigrazioa, berreziketa programak, erabateko kontrol teknologikoa eta emakumeen antzutze behartua. 

 Erreferentziak 

 Ikus, gainera 
 Uigur Khaganerria
 Ekialdeko Turkestan

 Kanpo estekak 

  (2022-09-01) La lente prise de conscience du sort des Ouïghours

Kategoria:Txinako etniak
Kategoria:Herri turkikoak
Kategoria:Nomadak
Kategoria:Kirgizistango etniak
Kategoria:Kazakhstango etniak
Kategoria:Uzbekistango etniak
Kategoria:Turkiako etniak
Kategoria:Errusiako etniak
Kategoria:Tajikistango etniak
Kategoria:Pakistango etniak